Коми Республикаса Юралысьöс вежысь Иван Поздеев шыöдчис республикаын олысьяс дорö сы кузя, мый колö кывкутöмöн мынтысьны оланiн да коммунальнöй услугаясысь.

«Оланiн да коммунальнöй услугаясысь öтувъя уджйöзыс лоис нин 3 млрд шайт. Торъя каръяс серти, торйöн нин Воркута, Инта каръяс серти, мынтöма сöмын 70 %. Чудеса оз ло, ресурсъястöг ЖКХ предприятиеяс оз вермыны дасьтысьны тöв кежлö да тöвйыны колана ногöн. А воддза воын тöвйöмыс петкöдлiс, кутшöмöсь вермасны лоны кöдзыдъяс да кутшöм серпас миянöс вермас суны. Оланiн да коммунальнöй овмöсысь мынтысьöм – бöръя кык сезонын медыджыд мытшöд», - пасйис Иван Поздеев.

Иван Поздеевлöн кывъяс серти, 2010-2011 воясын шоныдöн могмöдöм кежлö дасьтысьны позьö и бурджыка, торйöн кö, оланiн да коммунальнöй услугаясысь мынтысьöм серти. Медшöр мытшöдöн лоö сьöм боксянь серпасыс оланiн да коммунальнöй комплекс предприятиеяслöн, кодъяс вöдитчöны кредит сьöмöн, медым мынтысьны ломтасысь да энергетикаысь. Лоö корсьны заём сьöм сы вöсна, мый олысьяслöн ыджыд уджйöзыс коммунальнöй услугаясысь.

«Ме шыöдча Коми Республикаса олысьяс дорö, ЖК услугаясысь мынтысьöм –ыджыд тöдчанлуна мог. Чудеса оз ло, ресурсъястöг ЖКХ предприятиеяс оз вермыны дасьтысьны тöв кежлö да тöвйыны колана ногöн. А воддза воын тöвйöмыс петкöдлiс, кутшöмöсь вермасны лоны кöдзыдъяс да кутшöм серпас миянöс вермас суны. Ме гöгöрвоа, мый эмöсь йöз, кодъяс абу сöгласöсь, кыдзи найöс могмöдöны услугаясöн, кыдзи налы вöчöны рöштшöт – тайö вензьöмъяссö пыр позьö решитны ёрдын. Но и эмöсь йöз, кодъяс прöста оз вештысьны, и татшöмыс 20 кымын прöчент, абу кö унджык, налöн öтувъя уджйöзыс зэв ыджыд, мый вермас лоны критическöйöн. Та вöсна мынтысьны коммунальнöй услугаясысь колö быть», - тöдчöдiс Иван Поздеев.